EURO 2020, faultat de Covid-19. Azi trebuia să vezi primul meci de la Campionatul European.
Vineri, 12 iunie 2020, ar fi trebuit să vedem primul meci de la Campionatul European de Fotbal, pe Olimpico din Roma. EURO 2020 a fost reprogramat din cauza pandemiei, în perioada 11 iunie – 11 iulie 2021. În toamnă, România va juca în play-off-ul Ligii Naţiunilor pentru a se califica la EURO 2020.
În condiţii normale, astăzi aşteptam cu sufletul la gură startul Campionatului European de Fotbal. Meciul de debut s-ar fi jucat pe stadionul Olimpico din Roma.La Bucuresti microbiştii s-ar fi înghesuit să-l vadă pe un ecran imens în fan-zone. Acum, în jurul Arenei Naţionale, bucureştenii nu sunt îmbrăcaţi nici în tricoul echipei naţionale, nici nu se pregătesc de meciuri.Pe profesorul de înot de la bazinele Lia Manoliu şi Dinamo l-am întâlnit sub un copac. Ploua, dar asta nu l-a oprit să nu îşi antreneze copii…pe pământ. Bazinele nu sunt deschise încă. Şi România poate juca la EURO 2020, în cazul în care în toamnă va câştiga meciurile din play-off-ul Ligii Naţiunilor, în faţa Islandei şi în faţa învingătoarei din meciul dintre Ungaria şi Bulgaria".